Se va schia în condiții excelente, în weekend, în Poiana Brașov, anunță autoritățile
Vești bune pentru iubitorii sporturilor de iarnă. Autoritățile anunță că se va schia în condiții excelente, în weekend, în Poiana Brașov, transmite Radio Brașov, citat de Rador.
După ninsorile recente, stratul de zăpadă pe pârtiile din Poiana Brașov, în zona superioară măsoară peste 30 de centimetri și se schiază în condiții excelente, cel puțin în prima parte a zilei.
Purtătorul de cuvânt al Primăriei municipiului Brașov, Sorin Toarcea, a declarat: "A nins din nou în Poiana Brașov. Avem peste 10 centimetri de zăpadă proaspătă. În acest moment, stratul de zăpadă bătătorită pe pârtii, în zona superioară, ajunge la aproximativ 35 de centimetri, iar în zona stației inferioare a telescaunului Ruia, undeva la 30 de centimetri. Se schiază pe pârtiile din zona superioară a masivului. În acest moment, zăpada este umedă și grea, dar se anunță un weekend de schi foarte fain, pentru că stratul de zăpadă este consistent, iar temperaturile sunt relativ scăzute. Va fi soare, iar în primele ore ale dimineții se va schia în condiții excelente pentru acest sezon. După prânz, din cauza temperaturilor ridicate, zăpada va deveni mai grea și atunci vom avea acea zăpadă ortopedică".
Funcționale sunt în prezent telegondola, telescaunul Ruia și teleschiul Stadion. Informații la zi despre pârtii găsiți pe starepartii.brasovcity.ro.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank